經數:一五九五

經名:攝大乘論釋卷第二

頁數:一六一

上       欄

論曰. 如前所說. 此中有五取陰說名阿梨耶

釋曰. 此愛著境其義不同. 或執是五取陰

取是貪愛別名. 貪愛所緣自五陰名爲取陰.

此取陰是衆生愛著處故. 說名阿梨耶

論曰. 復有餘師. 執樂受與欲相應說名阿梨

耶   釋曰. 此五陰非愛著處. 若無樂受於樂

受若無[&FFFF]#倒. 云何於五陰生愛著. 是故於樂

受中. 由欲[&FFFF]#倒心未滅故. 此樂受是愛著處.

五陰與樂受相應故. 說五取陰爲愛著處. 是

故樂受正爲愛著處

論曰. 復有餘師. 執身見說名阿梨耶  釋曰.

若人說樂受是愛著處. 是義不然. 此受由

能安樂自我. 愛自我故愛此樂受. 譬如人愛

壽故愛壽資糧. 如此愛我故愛我資糧

論曰. 如此等諸師  釋曰. 爲攝餘執有說壽

命是愛著處. 有說道是愛著處. 有說六塵是

愛著處. 有說見及塵是愛著處

論曰. 迷阿梨耶. 由阿含及修得是故作如此

執  釋曰. 如此小乘中諸師. 不了別阿梨耶

識. 云何不了別. 不了別有二種. 一由敎. 二由

行. 敎謂小乘阿含是. 阿含不如理決判此識

義故. 依阿含迷於此識. 行謂[&FFFF]#淺道. 無道理

能證此識故. 由行亦迷此識

論曰. 由隨小乘敎及行. 是師所立義不中道

理  釋曰. 諸師依小乘敎. 及離阿梨耶識立

別名. 若約小乘道推度. 此義亦不中. 小乘理

爲自悉檀所違故

論曰. 若有人不迷阿梨耶識. 約小乘名成立

此識. 其義最勝  釋曰. 不迷人是菩薩. 由阿

中        欄

含及行諸佛觀人根性依根性立阿含. 於下

品者有□密說. 於上品者無□密說. 是故具

明諸識. 由此阿含菩薩不迷此識. 由行者若

人修行能破欲界惑. 則見自身爲色1惑所縛.

乃至無色界亦爾. 若修行出無色界. 見身被

縛在阿梨耶識中. 爲滅此縛故修十地. 諸

菩薩由甚深行故. 不迷此識. 若人能了別此

識. 以小乘名目此識. 名義相稱故. 成立名義

則爲最勝

論曰. 云何最勝  釋曰. 顯示小乘義過失於

大乘義中則無過失. 是故大乘安立最勝. 小

乘過失者

論曰. 若執取陰名阿梨耶. 於惡趣隨一道

中. 一向苦受處於彼受生  釋曰. 惡趣卽四

惡趣. 於四惡趣中隨入一道. 此道定是純惡

業果報. 無餘受相雜故. 名一向苦受處. 於彼

中有時生樂受. 此樂受於惡趣非果報果. 但

名相似果. 唯以苦受爲果報果. 是罪人處惡

趣受苦報故. 言於彼受生

論曰. 此取陰最可惡逆  釋曰. 生時住時不

可忍故言可惡. 於此苦中□起滅離貪欲意.

謂我何時當死. 何時當捨離此陰. 故名爲逆

論曰. 是取陰中一向非可愛. 衆生喜樂不應

道理  釋曰. 此惡道陰一向是苦惱資糧. 於

中云何生愛故喜樂乖理. 若說取陰名阿梨

耶. 此義不成

論曰. 何以故. 彼中衆生□願取陰斷絶不生

釋曰. 彼中衆生因此苦苦. 願樂滅現在陰.

願樂令後陰不更生

下       欄

論曰. 若是樂受與欲相應. 從第四定乃至上

界. 皆無此受   釋曰. 此受不遍三界. 但生死

一分中有此受

論曰. 若人已得此受. 由心得上界則生厭惡

釋曰. 若人已生樂處已. 得有樂定見. 此樂

[&FFFF]#2動是放逸處難成易壞. 起厭怖心心得上

界寂靜. 則厭惡此樂. 於樂處生離欲心. 於不

苦不樂中生喜樂心

論曰. 是故衆生於中喜樂不稱道理   釋曰.

若樂不遍三界. 若受樂人心離此樂. 立此樂

爲愛著處. 則不稱道理

論曰. 若是身見. 正法內人信樂無我. 非其所

愛. 於中不生喜樂  釋曰. 若說身見是愛著

處. 是亦不然. 何以故. 佛法內人. 或約聞慧.

或約思修慧. 信無我及樂無我. 發願修道爲

滅我見. 是故我見非其所愛. 由心得無生智.

令我見及我愛. 未來不更生. 是故於中不生

喜樂. 此身見爲一分衆生所愛著. 一分衆生

不愛著故. 不可說身見爲愛著處

論曰. 此阿梨耶識. 衆生心執爲自內我  釋

曰. 六道衆生起執著心. 謂此法是我3自內

我. 此內我自在淸淨. 能證爲相. 由外具故或

樂或苦. 是人若起如此我見

論曰. 若生一向苦受道中. 其願苦陰永滅不

起  釋曰. 此人若有惡業因緣故. 墮一向苦

受惡道. 其計我淸. 無變異. 由外具但證變

異及染汚起無有愛. 願我與外具永絶相離.

何以故

論曰. 阿梨耶識我愛所縛故. 不曾願樂滅除

經數:一五九五

經名:攝大乘論釋卷第二

頁數:一六二

上        欄

自我  釋曰. 由不了別此識. 緣此識起我執.

由我執起我愛. 由此我愛不心滅我. 欲安樂

此我故. 1心滅離外具

論曰. 從第四定以上受生衆生. 雖復不樂有

欲樂受. 於阿梨耶識中. 是自我愛隨逐不離

釋曰. 前已明衆生於惡道中. 止心離苦無

欲捨我心. 此中明衆生在捨受處. 無樂受可

愛樂. 厭惡樂受如惡道人厭惡苦受. 無因緣

於阿梨耶識中. 欲捨我愛故. 阿梨耶識是愛

著處

論曰. 復次正法內人. 雖復願樂無我違逆身

見. 於阿梨耶識中亦有自我愛   釋曰. 前

2復次約佛法外人. 此復次約佛法內人. 自

有三品. 一在正思. 二在正修. 三在有學. 此三

品人二人伏我見. 一人滅我見. 何以故. 前二

人比知無我. 後一人證知無我故. 言違逆身

見. 於阿梨耶識中. 長時數習我愛. 雖復違

逆身見. 於本識中我愛猶□隨逐. 是故身見

非愛著處. 不應名阿梨耶

論曰. 以阿梨耶名安立此識. 則爲最勝. 是

名成立阿梨耶別名   釋曰. 由此愛著處名.

比度諸師執名義不相稱. 若取此名比度第

一. 名義相稱. 故引彼所立名. 成立本識則

爲最勝. 此品中總攝諸名引道理顯本識故.

稱衆名品3

4相品第二5相章第一

釋曰. 此品有七章. 一相. 二熏習. 三不一異. 四

更互爲因果. 五因果別不別. 六緣生. 七四緣

6論曰. 復次成立此識相. 云何可見  釋曰.

中        欄

已依衆名成立阿梨耶識. 由此衆名. 阿梨耶

識體相不可了別若不了別體相. 此識則難

可解. 今欲令通達此識7故次應示其體相

論曰. 此相略說有三種. 一立自相. 二立因

相. 三立果相. 立自相者. 依一切不淨品法

習氣. 爲彼得生. 攝持種子作器. 是名自相

釋曰. 決定藏論中. 明本識有八相. 異彼廣

說. 故言略說8三種. 自相義云何. 依一切不

淨品法. 熏習此識最勝. 爲彼得生功能. 此功

能相復云何. 謂攝持種子. 云何攝持. 熏習成

一故言攝持

論曰. 立因相者. 此一切種子識. 爲生不淨品

法. □起爲因. 是名因相  釋曰. 八識中隨一

識不淨品法所熏習. 已得功能勝異爲生彼

法. 後轉成因是名因相

論曰. 立果相者. 此識因種種不淨品法無始

習氣. 方乃得生是名果相  釋曰. 依止三種

不淨品法熏習. 後時此識得生. 爲攝藏無始

熏習故. 是名果相

熏習章第二

論曰. 何法名習氣. 此習氣名欲顯何義   釋

曰. 此二問有何異. 前問名所目義. 後問義所

得名

論曰. 此法與彼相應. 共生共滅後變爲彼生

因. 此卽所顯之義譬如於麻以花熏習. 麻與

花同時生滅. 彼數數生爲麻香生因  釋曰.

此謂能受熏習法. 彼謂能熏習法. 共謂一時

一處. 同生同滅若法有生滅. 則有能熏所熏.

若異此則不然. 能熏者相續短. 所熏者相續

下        欄

長. 是故能熏已謝所熏□在. 後變爲彼生因.

變卽當彼如彼生功能此亦復爾. 此卽所顯

之義義卽名所目. 名卽義所成

論曰. 若人有欲等行. 有欲等習氣  釋曰. 數

起煩惱是名行. 此行有習氣. 習氣何相

論曰. 是心與欲等同生同滅. 彼數數生. 爲心

變異生因  釋曰. 同生滅義如前. 彼者欲等

行. 數數生者. 或約一生或約一時. 先未有熏

習. 今變異爲彼生因能變異心是名熏習. 於

不淨品中是一類謂煩惱濁

論曰. 若多聞人有多聞習氣  釋曰. 多聞人

或在思位. 或在修位. 有多聞習氣. 此有何

相

論曰. 數思所聞共心生滅  釋曰. 如前所聞

名句味. 引多道理. □思量. 是思量中正思與

意識共生共滅

論曰. 彼數數生爲心明了生因   釋曰. 是正

思所聞. 於意識中數數生滅. 意識於聞中旣

明了. 熏習阿梨耶識. 此意識若滅. 後更欲

起. 次第轉勝. 由此熏習成. 是故聰明事不失

論曰. 由此熏習得堅住故  釋曰. 於思慧得

堅. 於修慧得住

論曰. 故說此人爲能持法   釋曰. 由此熏習能

不忘失. 若人別緣餘事. 亦得說名能持法人

論曰. 於阿梨耶識. 應知如此道理   釋曰.

若善惡熏習. 生起道9理應如此知

不一異章第三

論曰此染汚種子. 與阿梨耶識同異云何

釋曰. 是不淨品法種子. 在阿梨耶識中. 爲

經數:一五九五

經名:攝大乘論卷第二

頁數:一六三

上        欄

有別體故異. 爲無別體故不異. 若爾有何

失. 若異者諸種子應有分分差別. 阿梨耶

識亦應如是成無量分. 若種子自異本識.

不異刹那刹那滅義則不成. 若此識與種子

異. 於識中善惡二業熏習. 隨業或善或惡. 生

起種子汝許種子是無記. 云何得異. 此識

與種子若不異彼多此一. 云何不異. 此難顯

二種過失. 爲離彼難二過失故. 須明不一不

異義

論曰. 不由別物體故異如此和合雖難分別.

而非不異  釋曰. 此阿梨耶識與種子. 如此

共生. 雖有能依所依不由別體故異. 如眼根

及眼識. 眼根以色爲體. 眼識以無色爲體. 此

識與種子無此異體故. 不可說異. 旣不可說

異. 何不說一. 如此和合雖難分別. 而能依是

假無體. 所依是實有體. 假實和合異相難可

分別. 以無二體故. 譬如苦集二諦. 苦諦實

有果報五陰爲體. 集諦是假名. 依苦諦得顯.

無有別體. 假說爲因. 五陰雖難分別而非不

異. 識與種子亦爾. 何以故

論曰. 阿梨耶識如此而生  釋曰. 若不異如

先熏習未生時. 此識但是果報. 不能爲他作

因. 若熏習生時. 此識亦應1如此而生. 與本

無異. 旣無此義故非不異. 無此義者.

論曰. 熏習生時有功能勝異. 說名一切種子

釋曰. 此識先未有功能熏習生. 後方有功

能故異於前. 前識但是果報. 不得名一切種

子. 後識能爲他生因. 說名一切種子. 前識但

生自相續. 後識能生自他相續故勝於前. 譬

中        欄

如麥種子. 於生自2芽有功能故. 說麥是3芽

種子. 麥若陳久或爲火所損. 則失功能. 麥相

不異以功能壞故不名種子. 此識亦爾. 若有

生一切法功能 由與功能相應. 說名一切種

子. 此功能若謝無餘. 但說名果報識. 非一切

種子. 是故非不異

更互爲因果章第四

論曰. 云何阿梨耶識與染汚. 一時更互爲因

釋曰. 阿梨耶識或爲一切法因. 或爲一切

法果. 一切法於阿梨耶識亦爾. 如此義云何

可知. 爲顯此義故應說譬

論曰. 譬如燈光與燈炷生及燒然. 一時更互

爲因   釋曰. 由炷體作依止. 能生光焰故. 炷

是光焰生因. 光焰卽此生刹那中能燒然炷.

光焰卽爲炷燒然因. 此阿梨耶識與彼一切

法. 4爲共有生因. 應5知此義. 何以故. 此因現

在住. 未壞果生亦可見

論曰. 又如蘆束一時相依持故得住立   釋

曰. 如二蘆束. 一一刹那中互相依互相持

論曰. 應知本識與能熏習. 更互爲因其義亦

爾. 如識爲染汚法因. 染汚法爲識因  釋曰.

此阿梨耶識爲種子生因. 若無此識三業生

滅無可依處. 如體謝滅功能亦爾. 故由此識

諸法體生功能亦立. 是故本識爲彼生因. 彼

法亦爾. 若彼法無此識起. 在現在無有道理.

轉後異前. 此變異是彼法果

論曰. 何以故  釋曰. 何故不別說餘法相對.

互爲因果而唯明識與染汚法互爲因果. 或

是外道或是二乘. 作如此問

下       欄

論曰. 離此二法. 異因不可得故  釋曰. 於世

間中離分別依他二法. 更無餘法. 阿梨耶識

是依他性. 餘一切法是分別性. 此二法攝一

切法. 皆盡三界唯有識故. 是故離此二法. 異

因不可得. 若二法爲共有因是功力. 果隨因

品類. 其品類亦應爾

因果別不別章第五

論曰. 云何熏習不異不多種. 而能爲有異多

種諸法作生因   釋曰. 此難欲難俱有因. 則

不成難. 以執果與因不一時故. 若難果報因

此可成難. 果報6因必是有記. 果報果必與因

不同時

論曰. 譬如多縷7結衣. 衣無多色. 若入8染器.

後於衣上種種相貌方得顯現  釋曰. 引此

譬欲明果報因果. 皆得成立. 如人欲於衣上

作諸相貌. 先以縷結衣. 此衣當結時相貌無

異. 入染器後若解先結則有多種相現

論曰. 如此阿梨耶識. 種種諸法所熏   釋

曰. 阿梨耶識爲善惡不動三業所熏. 如衣被

結

論曰. 熏時一性無有多種  釋曰. 熏時自有

三種. 一方便時. 二正作時. 三作後時. 復有三

種. 一自作時. 二敎他作時. 三隨喜作時. 種

子與阿梨耶識. 同無記性離此識無各各異

體

論曰. 若生果染器現前. 則有不可數種類相

貌. 於阿梨耶識顯現  釋曰. 若衆緣已具. 如

衣正入染器. 如此種子與本識於現生後三

時. 隨時現前. 則有不可數種果報相貌.

經數:一五九五

經名:攝大乘應釋卷第二

頁數:一六四

上         欄

於此識顯現. 是故熏時雖復不異. 果報熟時

則有無量差別. 譬如染衣. 若汝意謂果報定

以有記爲因. 云何以無記爲因者. 此義無異.

何以故. 彼人於果說因. 大乘於果說果

緣生章第六

論曰. 此緣生於大乘. 最微細甚深   釋曰. 欲

顯大乘與小乘異. 大乘具有三種緣生. 小乘

但有二種. 大乘第一緣生. 於小乘則無. 何故

大乘有小乘無. 此第一緣生最微細甚深故.

於餘乘不說. 凡夫智不能通達故微細. 阿羅

漢獨覺智不能窮其底故甚深. 此緣生有幾

種. 若廣說有三種. 若略說有二種. 何者爲

二

論曰. 若略說有二種緣生. 一分別自性1緣

生. 二分別愛非愛  釋曰. 2由此二名. 此二

種緣生差別已顯

論曰. 依止阿梨耶識諸法生起. 是名分別自

性緣生   釋曰. 由諸法種子. 依阿梨耶識諸

法欲生時. 外緣若具. 依阿梨耶識則更得生.

諸法生以阿梨耶識爲通因. 是名分別自性.

何以故. 種種諸法體性生起. 分別差別. 同以

阿梨耶識爲因故. 若分別諸法緣生自性. 此

唯阿梨耶識

論曰. 由分別種種法因緣自性故  釋曰. 遍

三界諸法品類. 若分別生起因. 唯是一識.

若分別諸法性. 卽是此識. 若分別諸法差別.

皆從此識生. 是故諸法由此識悉同一性. 二

分別愛非愛者

論曰. 復有十二分緣生. 是名分別愛非愛

中          欄

釋曰. 約三世. 立十二分. 爲顯因顯果及顯因

果故. 離根本八分爲十二分. 根本八分不出

三法. 謂煩惱業果報. 煩惱者. 譬如從種子生

芽等. 從煩惱生煩惱. 從煩惱生業果. 從煩惱

生果報. 又如龍在池水□不竭. 煩惱若在生

續無窮. 又如樹根未拔時至則生. 未除煩惱

根六道報□起. 業者. 譬如米有糠則能生芽.

業若有流則預感報. 又如烏沙□. 謂[&FFFF]#[&FFFF]#竹

等果熟則死. 業若已熟不更生果. 又如樹花

是生果近因 業亦如此近能生果. 果報者. 譬

如成熟飮食. 飮食若已成熟但應受用. 不更

成熟. 果報若熟不更結後果報. 若重結果報

則不得解脫故. 十二緣生不出此三. 此十二

分. 能分別有二種生身無窮差別. 由彼緣生

故. 何以故. 此無明有三品業緣生. 謂福非福

不動行. 由此行有三品. 是故識等或生隨福

行. 或生隨非福行. 或生隨不動行. 此三品中

福及不動是可愛. 非福是不可愛. 故言分別

愛非愛

論曰. 於善惡道分別愛非愛. 生種種異因故

釋曰. 善道是愛. 惡道是非愛. 此善惡道中

有無量種差別分別. 此差別不出十二緣生.

卽以十二緣生. 爲差別因故. 說十二緣生分

別愛非愛

論曰. 若人於阿梨耶識. 迷第一緣生  釋曰.

迷有三惑. 一無知. 二疑知. 三[&FFFF]#倒知. 若起此

三惑. 則生二種見. 或執不平等因. 或執無因.

執不平等因者

論曰. 或執自性是生死因   釋曰. 僧□引五

下          欄

義. 誤立自性是實有. 一由別必有總. 知有自

性. 於世間中若是別物決定有總. 譬如以一

斤金用作□釧等. □釧等別有數量. 則知金

總亦有數量. 由見變異別有數量. 則知自性

總亦有數量. 二由末似本. 知有自性. 譬如

一斤白檀分爲多3片. 片片之中香皆似本.

變異別中悉有三悉. 謂憂喜闇. 則知自性總

中亦有三德. 三由事有能. 知有自性譬如鍛

師於鍛中有能故能作器. 由4自性於變異中

有體故能作萬物. 此能若無依能則不成. 四

由因果差別. 知有自性. 譬如土聚爲因. 以

甁爲果. 如此以自性爲因. 變異爲果. 五由三

有無分別故. 知有自性. 若世間壞時十一根

壞變爲五大. 五大壞變成五唯量. 五唯量壞

變成我慢. 我慢壞變成智. 智壞變成自性

故. 三有於自性無復分別. 若世間起時從自

性起智. 從智起我慢. 乃至從五大起十一根.

若無自性壞時. 應盡無更起義. 若更起無本

無次第生義

論曰. 或執宿作   釋曰. 路柯耶5[&FFFF]#柯. 世

間一切因唯有宿作. 現在功力不能感果故.

現在非因. 如世間二人同事一主. 俱有功力.

一被禮遇. 一則不爾. 故知唯由宿作. 不6開

現在功力

論曰. 或執自在變化  釋曰. 如前所立皆不

成因. 唯有一因名爲自在. 使我等生善惡輪

轉生死. 後令起厭離心得解7脫. 自在因論生

於智慧. 解諸繫縛會自在體

論曰. 或執八自在我   釋曰. 如□世師那耶

經數:一五九五

經名:攝大乘論釋卷第二

頁數:一六五

上       欄

修摩執我者. 何相何德. 智性爲相. 八自在

爲德. 如火以熱爲相. 我亦如此. 若獨存及雜

住. 智性無改故. 以智性爲相. 八自在者. 一於

細最細. 二於大最大. 三遍至. 四隨意. 五無繫

屬. 六變化. 七常無變異. 八淸淨無1憂

論曰. 或執無因  釋曰. 由不了別世間果因

一分. 以例餘果2謂皆無因

論曰. 若迷第二緣生. 執我作者受者  釋曰.

亦由三惑故不了別第二緣生. 若增減因果

及事. 是名不了別第三緣生. 增因者. 除無

明等因. 立不平等因爲因. 減因者. 謂行等無

因. 增果者. 謂行等本自有體. 後緣無明生. 減

果者. 謂無行等爲無明果. 增事者. 謂無明等

生行等. 離唯衆緣和合. 有無明等別事. 能

作行等別事. 減事者. 執無明等無有功能生

行等事. 無明等無動無作故. 若離此三處增

減. 是名分別第二緣生. 若不能如此分別. 卽

迷緣生起增益執. 謂我執作者受者執. 先約

本識起我執. 後約因果起作者受者執. 若我

作因名爲作者. 若我受3報名爲受者

論曰. 譬如衆多生盲人不曾見象  釋曰. 衆

多譬一闡提及外道. 生盲人譬迷阿4梨耶識

體性因果. 三種無明. 不曾見. 譬不能了別. 象

譬阿梨耶識. 生盲人於一期報中不曾見色.

一闡提及外道從無始生死來. 未曾了別阿

梨耶識三相

論曰. 有人示之令彼觸證   釋曰. 有人譬邪

師. 示之譬爲說邪法. 令彼觸證. 譬令彼生不

正思惟及5倫見

中      欄

論曰. 有諸盲人. 或觸其鼻. 或觸其牙. 或觸其

耳. 或觸其脚. 或觸其尾. 或觸其脊等. 有人問

之. 象爲何相. 盲人答云. 象如6黎柄. 或說如

杵. 或說如箕. 或說如7臼. 或說如[&FFFF]#. 或說如

山石. 若人不了二種緣生無明生盲. 或說自

性爲因. 或說宿作. 或說自在變化. 或說八自

在我. 或說無因. 或說作者受者   釋曰. 六觸

譬六*偏執. 一自性. 二宿作. 三自在. 四我. 五

無因. 六作者受者. 等者等六十二見等

論曰. 由不了阿梨耶識體相及因果相. 如彼

生盲不識象體相. 作種種異說  釋曰. 品初

立自體爲顯自相. 立因爲顯因相. 立果爲顯

果相. 此二種人. 由無明不能了別本識三相

故. 不能通達分別自性緣生. 起自性等五執.

不能通達愛非愛緣生. 起第六作者受者執

應曰. 若略說阿梨耶識體相. 是果報識. 是一

切種子  釋曰. 阿梨耶識因相者. 一切法熏

習於本識中有故名爲因. 果相者. 此識餘法

所熏故成諸法果. 體相者. 謂果報識. 一切種

子是其體相

論曰. 由此識攝一切三界身. 一切六道四生

皆盡  釋曰. 三界身謂於六道四生中. 等類

不等類差別. 此識若成熟能成六道體. 何以

故. 三業所熏. 8是諸道種子故. 由此義故. 三

界一切生一切道. 皆入此識攝

論曰. 爲顯此義故說偈9言

外內不明了    於二但假名

及眞實一切    種子有六種

念念滅俱有    隨逐至治際

下       欄

決定觀因緣    如引顯10自果

堅無記可熏    與能熏相應

若異不可熏    說是熏體相

六識無相應    三差別相違

二念不俱有    餘生例應爾

此外內種子    能生及引因

枯喪猶相續    然後方滅盡

釋曰. 已說阿梨耶識爲一切法種子. 今更欲

顯種子義故說斯偈. 外內不明了於二者. 種

子有二種. 11一外二內. 外謂穀麥等. 於善惡

二性不明了是有記故. 內謂阿梨耶識於善

惡二性則明了. 或以染汚淸淨爲二. 但假名

及眞實者. 外種子但是假名. 何以故. 一切法

唯有識故. 內種子則是眞實. 何以故. 一切

法以識爲本隨. 一切種子有六種者. 如此內

外種子不過六種. 何者爲六. 念念滅者. 此

二種子刹那刹那滅. 先生後滅無有間故. 此

法得成種子. 何以故. 常住法不成種子. 一切

時無差別故. 是故一名念念滅. 俱有者. 俱有

則成種子. 非過去未來及非相離. 是時種

子有卽此時果生. 是故二名俱有. 隨逐至治

際者. 治謂金剛心道. 阿梨耶識於此時功

能方盡故名際. 外種子至果熟及根壞時功

能則盡. 是故三名隨逐至治際. 決定者. 由

此決定不從一切. 一切得生因果. □決定若

是此果種子. 此果得生. 是故四名決定. 觀因

緣者. 由此種子觀別因緣. 方復生果. 是故

非一切時. 非一切生. 是時若有因. 是時因

得生. 是故不□生. 若不觀因而成因者. 則

經數:一五九五

經名:攝大乘論釋卷第二

頁數:一六六

上      欄

一因爲一切果因. 以觀因緣成故. 不1漫爲

因. 是故五名觀因緣. 能引顯自果者. 是自種

子能引生自果. 若阿梨耶識能引生阿梨耶

識果. 如穀等種子能引生穀等果. 是故六名

能引顯自果. 如此六種是因果生義. 如此方

便令熏習相貌易見. 今當更說. 堅無記可熏

與能熏相應者. 熏義有四種. 一若相續堅

住難壞. 則能受熏. 若[&FFFF]#動則不然. 譬如風

不能受熏. 何以故. 此風若相續在一由旬

內. 熏習亦不能隨逐. 以散動[&FFFF]#故. 若瞻波

花所熏油. 百由旬內熏習則隨逐. 以堅住

故. 二若無記氣則能受熏. 是故[&FFFF]#不受熏.

以其臭故. 比麝等亦不受熏. 以其香故. 若物

不爲香臭所記則能受熏. 猶如衣等. 三可熏

者. 則能受熏. 是故金銀石等皆不可熏. 以不

能受熏故. 若物如衣油等. 以能受熏. 故名爲

可熏. 四若能所相應則能受熏. 若生無間.

是名相應故得受熏. 若不相應. 則不能受熏.

若異不可熏說是熏體相者. 若異此四義. 則

不可熏. 是故離阿梨耶識餘法不能受熏. 以

阿梨耶識具前六義. 一念念生滅. 二與生起

識俱有. 三隨逐乃至治際窮於生死. 四決

定爲善惡等因. 五觀福非福不動行爲因. 於

愛憎二道成熟爲道體. 六能引顯同類果. 一

切生起識. 雖具六義得爲種子. 但與熏習四

義相反. 由阿梨耶識具種子六義. 及熏習四

義故. 能受熏習轉爲種子. 餘識則不爾. 何以

故. 六識無相應者. 六識無前後相應義. 以

易動壞故. 復次非但易動壞故無相應. 復有

中        欄

餘義. 三差別相違者. 隨一一識. 別依止生. 別

境界生. 別覺觀思惟生. 別想生故名相違.

六識更互不相通故差別. 差別故相違. 經部

師說. 前念熏後念. 何以故. 二識一刹那不

□起故. 不得同時. 此義不然. 何以故. 一念二

不俱者. 能熏所熏若在一時. 同生同滅熏習

義得成. 若不同時熏義不成. 何以故. 能熏若

在. 所熏未生. 所熏若生. 能熏已謝. 前後刹那

一時□起. 無有是處. 是故六識不□起故無

熏習. 若汝言有識生類. 其相如此故能受熏.

是義不然. 餘生例應爾者. 若汝執不相應義

亦得相熏. 非汝所執義. 當例汝2所執. 如

眼等諸根與識不同故名爲餘. 此諸根色淸

淨同類亦應更互相熏. 雖同色類不相應故.

若汝不許相熏. 六識亦爾. 雖同識類不相

應故. 云何得說相熏. 前已說二種種子. 謂

外及內. 若以因義顯之. 成二種因. 一生因二

引因. 爲顯此義故說此外內種子能生及引

因. 外內種子若作生因及引因. 其相云何.

能生芽等乃至3果熟. 是外生因. 能生果報

乃至命終. 是內生因. 引因者. 枯喪猶相續然

後方滅盡者. 外種子若穀已陳. 內種子若身

已死. 由引因故猶相續住. 若此二種但有生

因. 生因已謝. 果卽應滅. 不得相續住. 若汝說

由刹那4轉轉相生. 前刹那爲後刹那作因故.

猶相續住. 若爾最後不應都盡. 旣無此二義

故. 知別有引因. 此二種因譬如人射彎弓放

箭. 放箭爲生因. 彎弓爲引因. 5放箭得離弦

遠有所至. 若但以放箭爲因. 不以彎弓爲因.

下         欄

則箭不得遠. 若言前刹那箭生後刹那箭故

箭得遠則箭無落義. 外內種子亦爾. 由生因

盡故枯喪. 由引因盡故滅盡

論曰

譬如外種子    內種子不爾

此義以二偈顯之

於外無熏習    種子內不然

聞等無熏習    果生非道理

已作及未作    失得幷相違

由內外得成    是故內有熏

釋曰. 若內種子與外種子不異. 眼等根同是

淸淨四大. 何故不互相熏. 爲是外故. 外種子

有三義. 異內種子. 是故內熏習依止外則不

爾. 爲顯此義故說二偈. 於外無熏習種子內

不然者. 外種子如穀麥等. 由功能故成. 不

由熏習故成. 內種子則不爾. 必由熏習故成.

此義非證比境界. 云何可知. 聞等無熏習果

生非道理者. 若於內無熏習. 昔未學聞慧思

慧不生. 從學聞慧後思慧亦應不生. 何以

故. 同無熏習故. 旣無此義. 故知內由熏習成

種子. 無熏習則不成. 若於內無熏習. 復有何

失. 已作及未作失得相違者. 若內無熏習

有二過失. 一未作應得. 二已作應失. 若相續

中無熏習爲因. 此苦樂等果非因所作. 卽是

不作而得. 若已作功用於心無妨習. 則無因

能得果. 卽是已作而失. 此義於世間中相

違. 與道理亦相違. 是故本識爲三業熏習故

得成因. 復次云何穀麥等無熏習得成種子.

由內外6得成是故內有熏者. 外若成種子不

經數:一五九五

經名:攝大乘論卷第三

頁數:一六七

上        欄

由自能. 必由內熏習感外故成種子. 何以故.

一切外法離內則不成. 是故於外不成熏習.

一由內有熏習得成種子. 二若內無種子未

作應得已作應失. 無如此義. 三外種子由內

得成故內異外. 必有熏習. 前已說分別自

性緣生. 愛非愛緣生. 今當更說受用緣生. 其

相云何

論曰. 所餘識異阿黎耶識. 謂生起識一切生

處及道. 應知是名受用識  釋曰. 此六識云

何說名生起識自有二義本識中種子. 由此

識生起故. 此六識是煩惱業緣起故. 一能熏

習本識1令成種子. 種子自有二能. 一能生.

二能引. 由此二能六識名生起. 由果有二能

故. 因得二名. 二者本識中因熟時. 六識隨因

生起 爲受用愛憎等報故. 此識名生起識.

亦名受用識. 由宿因所生起. 令受用果報故.

得生起受用二名. 此生起識一切受身. 四生

六道處. 能受果報故. 應知此名受用識. 此受

用識相貌云何

論曰. 如中邊論偈說

一說名緣識    二說名受識

了受名分別    起行等心法

釋曰. 一說名緣識勢. 阿黎耶識是生起識因

緣故. 說名緣識. 二說名受識者. 其餘諸識前

說名生起識. 今說名受識. 能緣塵起. 於一一

塵中能受用苦樂等故名受識. 卽是受陰. 了

受名分別者. 此三受若有別心能了別. 謂此

受苦. 此受樂. 此受不苦不樂. 此識名分別識.

卽是想識. 起行等心法者. 作意等名起行.

中       欄

謂此好彼惡等. 思故名作意. 此作意能令心

捨此受彼故名起行. 起行卽是行陰. 六識名

心. 從此初心生後三心故. 名心法

論曰. 此二識更互爲因. 如大乘阿毘達磨偈

說

諸法於識藏     識於法亦爾

此二互爲因     亦□互爲果

釋曰. 此言欲顯本識及受用識互爲因果. 以

阿含爲證. 與阿含不相違則定可信. 又若不

作此言. 未知此證從何而出. 爲是聖言. 爲非

聖言. 故作此說. 諸法於識藏. 識於法亦爾者.

若本識作2識法因. 諸法爲果. 必依藏本識

中. 若諸法作本識因. 本識爲果. 必依藏諸

法中. 此二互爲因亦□互爲果者. 若本識爲

彼因彼爲本識果. 若彼爲本識因. 本識爲彼

果. 如此因果理. 有佛無佛法爾常住

四緣章第七

釋曰. 如此三種緣生. 一窮生死緣生. 二愛

非愛道緣生. 三受用緣生. 此三緣生有四種

緣

論曰. 若於第一緣生中. 諸法與識更互爲四

緣   釋曰. 因緣已顯不須重問. 何以故. 諸法

熏習在阿黎耶識中故. 得互爲因果

論曰. 於第二緣生中. 諸法是何緣. 是增上緣

釋曰. 由無明等增上故. 行等得生. 增上有

二種. 一3者不相離. 二者但有. 不相離者. 如

眼根爲眼識作增上緣. 但有者. 如白等能顯

黑等. 若無明等於行等. 具有二種增上緣. 若

無苦. 下無明諸行不生. 若行已生無修道無

下       欄

明. 諸行不熟. 何以故. 須陀洹人不造感生報

業故. 阿那含人不受下界生報故

論曰. 復次幾緣能生六識. 有三緣. 謂增上緣

緣緣次第緣  釋曰. 從根生故是增上緣. 緣

塵故是緣緣. 前識滅後識生故. 是次第緣. 前

識能與後識生時. 4中間無隔故名次第

論曰. 如此三緣生. 一窮生死緣生. 二愛憎道

緣生. 三受用緣生. 具足四緣  釋曰. 以四緣

約三種緣生. 有具不具. 若就顯了義皆不具

四. 若就隱密義皆具四緣

攝大乘論5釋卷第6二

7攝大乘論釋卷第8三

9世  親  菩   薩   釋

陳天竺*三藏眞諦釋

釋引證品第三10之一

1煩惱不淨章第一

釋曰 此品有六章. 一煩惱不淨12品. 二業不

淨品. 三生不淨品. 四世間淨品. 五出13世淨

品. 六順道14理

論曰. 此阿梨耶識. 已成立由衆名及體相

釋曰. 如此本識衆名已說體相. 已成立此二

義. 但於本識如理得成. 非於餘識. 今爲顯此

二義. 於理非理與15諸師共立諍

論曰. 云何得知阿梨耶識以如是等衆名故.

如來說體相亦爾不說生起識   釋曰. 彼云

如是等衆名及體相. 於我法中亦有. 但無阿

經數:一五九五

經名:攝大乘論釋卷第三

頁數:一六八

上        欄

黎耶識. 云何言衆名及體相. 定屬阿黎耶識

不屬餘識. 爲答此問故

論曰. 若離此名相所立阿梨耶1識. 不淨品

淨品等皆不成就   釋曰. 若汝離本識安立

此名及體相於餘識. 此安立不成. 何以故.

爲三義所違故. 此三義是如來正法悉檀. 謂

2不淨品淨品及正道理. 此義由本識得立. 若

汝撥無本識. 此三義無安立處3義. 則不成此

義. 如來所立堅實成就違汝所執. 汝執則壞.

是故衆名及體相不離本識

論曰. 煩惱不淨品. 業不淨品. 生不淨品. 世間

淨品. 出*世淨品等皆不成就  釋曰. 爲開三

意爲六章故. 重說此名

論曰. 云何煩惱不淨品不成就. 根本煩惱及

少分煩惱所作熏習種子. 於六識不得成就.

何以故. 眼識與欲等大小二惑俱起俱滅  釋

曰. 欲依心起故. 隨心世俱起俱滅. 爲顯欲等

熏習心故

論曰. 此眼識是惑所熏成立種子. 餘識不爾

釋曰. 此眼識與欲等俱起俱滅. 數數被熏

故成種子. 耳識等則不放熏. 爲餘識所遮

故

論曰. 是眼識已滅. 或餘識間起. 熏習及熏習

依止. 皆不可得  釋曰. 若在無識地中. 謂無

想定等故. 言是識已滅. 或在有識地中耳識

等間起. 故眼識滅. 於此二滅中熏習所生種

子. 及所依止眼識皆不可得

論曰. 眼識前時已謝現無有體. 或餘識所間.

從已滅無法有欲俱生. 不得成就  釋曰. 若

中         欄

眼識前時已二種謝滅. 現在無復眼識及欲

體. 則是已滅無法. 眼識後若與欲俱生. 用前

時已滅眼識及欲. 爲種子生現起眼識及欲.

此義不得成就. 何以故. 因已謝滅故

論曰. 譬如從過去已滅盡業. 果報不得生

釋曰. 過去業有二種. 謂有功能及無功能. 若

果報已熟則無復功能. 此業有二義. 一已過

去. 二已滅盡. 果報果無有從此業生義. 有

欲眼識亦應如此. 不可說從已滅種子生. 若

人執前已滅識是有. 以過去法是有故. 如毘

婆沙師所執. 此執但有語無義. 何以故. 若法

是有云何言過去諸法. 由此義故果報果生

不如道理. 以熏習無故

論曰. 復次眼識與欲等. 4或俱時生起熏習不

成  釋曰. 眼識前時未入滅心定. 及未爲餘

識所間. 與欲俱生. 後入滅心定及爲餘識所

間. 熏習不得成

論曰. 何以故. 此種子不得住於欲中. 以欲依

止識故. 又欲相續不堅住故  釋曰. 種子若

住必依自在法. 樂相續堅住法. 此二義於欲

中□無故. 欲非種子所依處

論曰. 此欲於餘識亦無熏習. 依止別異故. 所

餘諸識無俱起俱滅故  釋曰. 種子若不得

5住欲中. 應得住餘諸識中. 亦無此義. 何以

故. 依止別異. 又生滅不俱故. 依止別異者. 眼

識以眼根爲依止. 耳識以耳根爲依止. 乃至

意識以意根爲依止. 由此諸識依止各處不

得相應. 是故此識熏習不得住於彼識. 生滅

不俱者. 根塵作意悉不同故. 無俱生滅義. 生

下        欄

滅旣不同時. 云何得以此識熏於彼識. 是故

諸熏習義皆不6得成. 若汝說此種子住同類

識中. 此亦不然. 何以故

論曰. 同類與同類不得相熏. 以無一時共生

滅故  釋曰. 眼識不得熏習眼識. 何以故. 一

時中二眼識不得□生. 若不□生則無俱滅

故. 熏習義不成

論曰. 是故眼識不爲欲等大小諸惑所熏. 亦

不爲同類識所熏  釋曰. 由前義故眼識不

爲別類所熏. 亦不爲同類所熏

論曰. 如此思量眼識. 所餘諸識亦應如此思

量. 復次若衆生從無想天以上退墮. 受下界

生大小惑所染初識. 此識生時應無種子

釋曰. 從上界墮受下界生. 初受生識必爲惑

所染. 此識及惑從何種子生. 若言從上界生.

是義不然. 何以故. 上下二界相違不俱起故.

不得相熏. 若言從未得上界定前心. 生下界

初生心. 是亦不然

論曰. 何以故. 此惑熏習. 與依止□已過去滅

無餘故  釋曰. 此初識應但生無因. 此熏習

及依止. 久已滅盡是故不得以此爲因

論曰. 復次惑對治識已生. 所餘世間諸識皆

已滅盡. 若無阿梨耶識. 此對治識共小大

惑種子俱在. 此義不成  釋曰. 若汝撥無本

識. 則有二過失不可得離. 一向中人聖道與

餘煩惱俱在. 此義不成. 若無此惑則修餘道

無7因. 應無四道三果人. 但有無學人. 此

義與正敎相違過失不可得離. 二無流識已

滅. 世間心更欲起. 無因能令此心得生. 若

經數:一五九五

經名:攝大乘論釋卷第三

頁數:一六九

上        欄

有流心無因. 從無流心後自然得生. 則無無

學人. 此失亦不可*得離. 如須陀洹向人. 正

生見諦對治道時. 世間六識與道相違. 不得

俱生故. 世間諸識皆已滅盡. 所餘煩惱由依

止1滅故功能亦滅. 故對治識與小大惑種子

俱在. 此義不成. 若爾何用修道

論曰. 何以故. 自性解脫故. 無流心與惑不得

俱起俱滅故  釋曰. 同類爲自性. 如意識有

煩惱. 無流識無煩惱. 雖有惑無惑異. 而同是

識類故名自性. 解脫是離義. 若煩惱識與無

流識俱起. 則自性不得解脫. 以無流識起時

餘識必不得生. 旣其相離故名解脫

論曰. 復次後時出觀. 正起世間心   釋曰. 須

陀洹等學人已得道竟. 後時出觀爲當起出

世心. 爲當起世間心. 若起出世心無出觀義.

若起世間心. 何因得生

論曰. 諸惑熏習久已謝滅  釋曰. 先入觀時

諸惑熏習已滅. 云何無因得生世間心

論曰. 有流意識無有種子生應得成  釋曰.

若如此識不由因生. 則無得解脫義. 無學人

惑心亦應無因而生

論曰. 是故離阿梨耶識. 煩惱染汚則不得成

釋曰. 若汝撥無此識. 煩惱染汚義云何可

立

業不淨章第二

釋曰. 若人撥無本識. 此人無道理能成立業

染汚義

論曰. 復次業染汚云何不得成. 緣行生識分

無得成義  釋曰. 行有三品. 謂福非福及不

中        欄

動念念生滅. 若離本識於何處安立功能. 若

汝言安立於六識中. 是義不然. 六識不能攝

持諸業功能. 前於煩惱染汚中已具顯此

義

論曰. 若無此義. 緣取生有亦無成義故. 業染

汚不成  釋曰. 若無有業功能識. 謂行緣識.

緣取生有. 無道理得成. 何以故. 此識三行所

熏. 以隨四取故. 由熏習圓滿故識成有. 此識

或滅或餘識所2間. 此識體已謝功能亦隨滅.

當於何處安. 此行有二業功能. 故業染汚不

成. 言染汚者. 此業與煩惱相應故名染汚. 又

從染汚生故名染汚. 能感六道生死染汚果

報. 故名染汚

生不淨章第三

釋曰. 若離本識生染汚無有道理. 此義不成.

今當說之

論曰. 復次云何生染汚. 此義不成. 結生不成

故  釋曰. 此生若謝由業功能. 結後報接前

報. 此義則不成就. 何以故

論曰. 若人於不靜地退墮心. 正在中陰. 起染

汚意識方得受生   釋曰. 不靜地退前生墮

後生故名退墮. 受生有二種. 或有中陰. 或無

中陰. 今偏說受中陰者. 若在中陰將欲受生.

必先起染汚識. 方得受生

論曰. 此有染汚識於中陰中滅   釋曰. 此中

陰染汚識. 緣生有爲境. 此識於中陰中滅. 何

以故. 生陰無染汚故

論曰. 是識託柯羅邏. 於母胎中變合受生

釋曰. 是識卽是意識. 於一時中與柯羅邏相

下       欄

應故. 言託柯羅邏. 此果報識異前染汚識故

言變. 由宿業功能起風. 和合赤白. 令與識同

故言合. 卽名此爲受生

論曰. 若但意識變成柯羅邏等依止. 此意識

於母胎中有別意識起. 無如此義  釋曰. 若

汝執此識入柯羅邏數但是意識. 若是意識

根塵生起. 與餘意識爲同爲異. 若言是同.

此識謝時柯羅邏卽應壞滅. 若言不同. 則不

應說名意識. 何以故. 意識通以三性識爲根.

此識但以染汚識爲根. 意識緣三世爲境. 此

識境界不可知. 意識有時興有時廢. 此識□

有無廢故不同意識. 又若同者. 於無識地中

應無此識. 若無此識. 不應言入無心定識不

離身. 又若無識身則應壞. 是故不可說此爲

意識. 若汝說此意識不可分別. 根塵生起依

止此識. 於母胎中別生意識. 是義不然. 何以

故

論曰. 於母胎中. 二種意識一時俱起. 無此義

故  釋曰. 此言證前無意識義. 以二意識同

性必不俱生. 無□作意故. 此意識託柯羅邏.

與赤白和合同依止. 此識有別意識生. 一時

俱起. 此柯羅邏識不成意識. 何以故. □以染

汚識爲依止. 此所依止識欲等所染. 緣生有

境起. 能依止識旣是果報. 但無記性. 所緣境

又不可知. 不可立爲意識. 若立此爲意識則

無□起義. 若有□起應同了別. 應同滅無. 若

同了別無滅心定. 以一了別心滅. 一了別心

在故. 若同滅無. 則無功用自然涅槃. 以心不

更起故

經數:一五九五

經名:攝大乘論釋卷第三

頁數:一七○

上        欄

論曰. 已變異意識   釋曰. 初受生識已變異

爲柯羅邏

論曰. 不可成立爲意識   釋曰. 凡有三義. 不

可立初受生識爲意識

論曰. 依止不淸淨故  釋曰. 意識從三性心生.

初受生識必從染汚識生. 卽是依止不淸淨

論曰. 長時緣境故  釋曰. 初受生識. 從始至

終緣境無廢. 意識緣境易脫不定

論曰. 所緣境不可知故  釋曰. 初受生識所

緣境不可知. 意識緣三世境及非三世境. 此

則可知. 由此三義有異故不可立爲意識

論曰. 若此意識已變異   釋曰. 若已受生意

識與赤白和合. 變前識作後識. 後識異前識

論曰. 是時意識成柯羅邏   釋曰. 由成柯羅

邏故變異

論曰. 爲此識是一切法種子爲依止此識生

餘識. 爲一切法種子  釋曰. 爲當以受生識

爲一切法種子. 爲當依止受生識別生餘識.

爲一切法種子

論曰. 若汝執已變異識. 名一切種子識. 卽是

阿梨耶識  汝自以別名成立謂爲意識   釋

曰. 若汝執受生識爲種子識. 則與我所說義

同卽是說阿梨耶識爲種子識. 汝自不說名

阿梨耶識. 別立名意識

論曰. 若汝執能依止識. 是一切種子識   釋

曰. 依止受生識更生餘識名能依止識. 爲一

切種子識

論曰. 是故此識由依止成他因  釋曰. 別識

旣從他生. 則不能自爲種子. 是故此識由依

中       欄

止受生識方成種子. 得爲他因

論曰. 此所依止識. 若非一切種子識. 能依止

名一切種子識. 是義不成  釋曰. 別識不能

自爲種子. 由依他得成種子. 所依受生識旣

非種子. 能依別識立爲種子識. 此義豈成

論曰. 是故此識託生變異. 成柯羅邏非是意

識  釋曰. 此識卽是阿梨耶識. 不得名此爲

意識

論曰. 但是果報. 亦是一切種子. 此義得成

釋曰. 從種子生故稱果報識. 能攝持種子故.

亦名種子識. 若作此說義乃得成

論曰. 復次若衆生已託生. 能執持所餘色根.

離果報識則不可得  釋曰. 前已明正受生

義. 今更明受生後義. 前已明衆生在胎中. 今

明衆生出胎外故. 言衆生已託生. 衆生若已

託生. 則定有三義. 一執持無廢. 二通攝持諸

根. 三體是果報無記. 若離阿梨耶識. 此三義

不可得

論曰. 何以故. 所餘諸識. 定別有依止  釋曰.

欲引道理爲證故言. 何以故. 六識中隨一識

稱所餘諸識. 眼識定以眼根爲依止. 乃至身

識定以身根爲依止. 明別依止. 顯不能通執

持

論曰. 不久堅住  釋曰. 五識中隨自所依根

若能執持. 此識不久堅住. 以相續易壞故. 或

在無識地中故壞. 或餘識間起故壞

論曰. 若此色根無執持識. 亦不得成  釋曰.

如死人色根無識執持則便爛壞. 若離執持

識諸根亦應爾. 此義亦不成

下       欄

論曰. 復次此識及名色更互相依. 譬如蘆束

相依俱起此識不成  釋曰. 於經中佛世尊

說. 識依名色生. 名色依識生. 名是非色四陰.

色卽柯羅邏. 何者是依名色. 識由此名色爲

依止. 刹那傳傳生相續流不斷. 能攝名色令

成就不壞. 此識名依名色. 識若撥無本識. 以

六識爲識此義不成. 若離阿梨耶識. 於六識

中是何識. 此問欲何所顯. 欲顯餘識不成

識食

論曰. 復次若離果報識. 一切心生已生衆生.

識食不成  釋曰. 此言欲顯本識能爲名色

作識食. 何以故. 佛世尊說. 食有四種. 爲心生

已生衆生. 相續得住故. 說四食. 何者爲四. 一

段食. 二觸食. 三思食. 四識食. 段食者變成爲

相. 何以故. 此段若變異. 能作身利益事. 是名

段食. 觸食者依塵爲相. 由緣色等諸塵. 能

作利益身事. 是名觸食. 思食者望得爲相.

此望得意能作身利益事. 如人1飢渴至飮食

處. 望得飮食令身不死. 是名思食. 識食者

執持爲相. 由此識執持身故住不壞. 若無識

執持則同死人身卽爛壞. 是名識食. 是故汝

等亦應信受如此識食義. 以能作利益身事

故此四食中觸食屬六識. 思食屬意望得.

段食屬色不關心. 識食於三義中屬何義. 若

汝不說有阿梨耶識. 依何義說此識食. 復次

若人眠中不夢及心悶絶. 入滅心定等六識

已滅. 又無段思觸三食. 何法持此身令不

壞. 若無阿梨耶識執持. 此身則壞故知定應

以阿梨耶識爲識食